
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	16 iunie 2014

	Nr.
	4c-7/312


RAPORT  DE  ÎNLOCUIRE
asupra propunerii legislative privind exonerarea de la plată a unor sume de către personalul plătit din fonduri publice

În temeiul art.70 din Regulamentul Camerei Deputaţilor, republicat, propunerea legislativă privind exonerarea de la plată a unor sume de către personalul plătit din fonduri publice a fost retrimisă Comisiei pentru muncă şi protecţie socială, prin adresa nr. Plx 528/2013 din 10 iunie 2014, în vederea reexaminării şi întocmirii unui nou raport.
Propunerea legislativă are ca obiect de reglementare stabilirea unor măsuri referitoare la drepturile de natură salarială ale personalului din sectorul bugetar, plătit din bugetul general consolidat, în sensul exonerării de la restituirea sumelor încasate în plus, peste nivelul stabilit prin Legea nr.284/2010 privind salarizarea unitară a personalului plătit din fonduri publice, cu modificările şi completările ulterioare. 

În urma reluării dezbaterilor, în şedinţa din 11 iunie 2014, membrii Comisiei au hotărât, cu unanimitate de voturi, adoptarea cu amendamente a propunerii legislative, pentru a beneficia de aceste măsuri personalul încadrat în unităţile de învăţământ din localităţile Lupeni, Petroşani şi Vulcan, judeţul Hunedoara, având în vedere necesitatea păstrării cadrelor didactice în aceste zone defavorizate. 
Menţionăm că prezentul raport înlocuieşte rapoartele depuse cu nr.4c-7/691/03.02.2014 şi 
nr.4c-7/220/08.05.2014.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.564/17.06.2013)

· avizul Comisiei juridice, de disciplină şi imunităţi (nr.4c-11/1393/16.12.2013)

· punctul de vedere al Guvernului prezentat în cadrul discuţiilor.

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbateri au participat, în conformitate cu prevederile art.55 din Regulamentul Camerei Deputaţilor, republicat:
· d-l Levente Horvarth Akos – Secretar de Stat, Ministerul Muncii, Familiei, Protecţiei Sociale şi Persoanelor Vârstnice 
· d-na deputat Natalia Elena Intotero – iniţiator
· d-l Marius Nistor - preşedinte, Federaţia Sindicatelor din Educaţie „Spiru-Haret”

· d-na Maria Ştefanie - inspector general, Inspectoratul Judeţean Hunedoara.
La lucrări şi-au înregistrat prezenţa 22 deputaţi, din totalul de 23 membri ai comisiei.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În urma finalizării dezbaterilor, Comisia propune Plenului Camerei Deputaţilor adoptarea propunerii legislative cu amendamente, redate în anexa care face parte integrantă din prezentul raport.



PREŞEDINTE,






SECRETAR,




Florin Iordache






Mihăiţă Găină

Întocmit,

Expert parlamentar Adriana Breazu

Anexa

Amendamente admise

În urma finalizării dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text 

iniţiativa legislativă
	Amendamente

(deputat Natalia Intotero)
	Observaţii 

	1. 
	Titlul legii

Lege privind exonerarea de la plată a unor sume de către personalul plătit din fonduri publice


	Lege privind unele măsuri referitoare la veniturile de natură salarială ale personalului plătit din fonduri publice

Autor: deputat Natalia Intotero


	Pentru corelare cu modificările propuse.

	2. 
	Art.1. – Prezenta lege se aplică personalului din sectorul bugetar ale cărui venituri de natură salarială au fost stabilite în baza Legii cadru nr.284/2010 privind salarizarea unitară a personalului plătit din fonduri publice, cu modificările ulterioare.


	Art.1. – Prezenta lege se aplică personalului încadrat în unităţile de învăţământ din localităţile Lupeni, Petroşani şi Vulcan, judeţul Hunedoara, ale cărui venituri de natură salarială au fost stabilite în baza Legii cadru privind salarizarea unitară a personalului plătit din fonduri publice nr.330/2009, cu modificările şi completările ulterioare ulterioare, Ordonanţei de urgenţă a Guvernului nr.1/2010 privind unele măsuri de reîncadrare în funcţii a unor categorii de personal din sectorul bugetar şi stabilirea salariilor acestora, precum şi alte măsuri în domeniul bugetar, cu modificările şi completările ulterioare, Legii cadru privind salarizarea unitară a personalului plătit din fonduri publice nr.284/2010, cu modificările şi completările ulterioare şi a Legii nr.63/2011 privind încadrarea şi salarizarea în anul 2011 a personalului didactic şi didactic auxiliar din învăţământ, cu modificările şi completările ulterioare.
Autor: deputat Natalia Intotero


	Având în vedere necesitatea păstrării cadrelor didactice în aceste zone defavorizate. 



	3. 
	Art.2. – (1) Se aprobă exonerarea de la plată pentru sumele reprezentând venituri de natură salarială, pe care personalul prevăzut la Art.1, trebuie să le restituie ca urmare a constatărilor Curţii de Conturi sau a altor instituţii cu atribuţii de control, a unor prejudicii.

(2) Sumele recuperate până la data intrării în vigoare a prezentei legi, ca urmare a deciziilor prevăzute la alin.(1), nu se restituie.


	Art.2. – (1) Se aprobă exonerarea de la plată pentru sumele reprezentând venituri de natură salarială, pe care personalul prevăzut la art.1 trebuie să le restituie ca urmare a deciziilor de impunere emise de angajatori, drept consecinţă a constatării de către Curtea de Conturi sau alte instituţii cu atribuţii de control, a unor prejudicii.

Nemodificat 

Autor: deputat Natalia Intotero

	Pentru conformitate cu alin.(2).

Exprimare corectă.

	4. 
	Art.3. – La momentul intrării în vigoare a prezentei legi, încetează plata veniturilor de natură salarială, stabilite ca urmare a constatărilor Curţii de Conturi sau a altor instituţii cu atribuţii de control, a unor prejudicii, dacă nu se prevede altfel.
	Nemodificat 

